《翻香令 史赤豹贻宜兴所制瓷炉》
明代·曹溶

紫沙团就百花泥，玲珑压倒博山低。安排处，宜深帐，看篆烟、袅过锦帆西。

从今软暖把人迷，宝凫长日不须携。惜无个，真消受，出春葱、笼袖熨冰肌。

作者简介：（1613—1685）明末清初浙江嘉兴人，字秋岳，一字洁躬，号倦圃，别号金陀老圃。明崇祯十年进士，官御史。清顺治元年，授原官，后屡起屡踬，至广东布政使，降山西阳和道，以裁缺去官。工诗。富藏书。有《刘豫事迹》、《静惕堂诗集》、《静惕堂词》、《倦圃莳植记》等。